title: Arthur Bernède
text: Arthur Bernède a oa ur romantour-pobl, senarioour, dramaour ha levrigour breizhat, bet ganet e Redon d'ar 5 a viz Genver 1871 ha marvet e Pariz d'an 20 a viz Meurzh 1937.
  
  Strujus hag awenet-mat e ijin dre ma oa bet savet 243 oberenn gantañ pe dindan anvioù-pluenn Jean de la Périgne ha Roland d'Albret, barzhonegoù, c'hoariganoù, danevelloù, kontadennoù, romantoù ha pezhioù-c'hoari en o zouez. Krouet e oa bet gantañ tudennoù meur evel Belphégor (kentañ levrenn e 1927), Judex (1917) ha Mandrin deuet da vezañ kalz brudetoc'h eget o ijiner a-barzh fin ar gont. Betek taolioù-kaer Vidocq, penn ar Surentez (damofisiel adalek 1811), o devoa awenet ar romantour. Darn eus e romantoù a oa bet embannet dre bennadoù gant kazetennoù-pobl evel Le Matin, Le Petit Parisien ha Paris-Soir.
  
  Skrivet en devoa senarioioù evit ar sinema ivez, evel hini Jean Chouan (Luitz-Morat) e 1925.
  
  Aet e oa da Anaon e Pariz d'an 20 a viz Meurzh 1937, paket ma oa bet gant un taol-kalon goude dibunañ ur brezegenn dirak Kevredigezh al Lennegezh. Douaret e oa bet e bered L'Haÿ-les-Roses.
  
  Arthur Bernède enoret e Redon
  Enoret eo bet Arthur Bernède gant kêr Redon : e anv zo bet roet d'ur straed. Abaoe ar bloavezh 2015 e vez aozet festoù-lid e Redon en enor d'an dudenn Belphégor. E 2017 ez eus bet savet ur c'hoari achap evit kizidikat tud Redon war Belfegor hag oberenn Arzhur Bernède.
  
  Oberennoù 
   C'hoarigan
  
   Pezhioù-c'hoari hag unangomzoù
  
   Romantoù poblel
  
   Oberennoù lennegel azasaet evit ar sinema
  
  Notennoù
  
  Skrivagnerien c'hallek Breizh
  Skrivagnerien Breizh an XXvet kantved‎
  Romantourien
  Dramaourien
  Senarioourien
  Levrigourien
  Ganedigezhioù 1871
  Marvioù 1937